Diari Oficial de la Generalitat Valenciana


Sumari del DOGV 5532, del 12-06-2007 (2007/7490)

ORDRE d'1 de juny de 2007, del conseller d'Economia, Hisenda i Ocupació, per la qual es regulen els preus públics per la venda de determinades publicacions de l'Institut Valencià d'Estadística.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/06/01/(1)/dof/vci/html**

### Dades del document

Número de DOGV
:   5532

Data del DOGV
:   12-06-2007

Secció del DOGV
:   I. DISPOSICIONS GENERALS

Número del document
:   2007/7490


Data del document
:   01-06-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

 Descriptors 

:   * publicació
    * preu autoritzat
    * llista de preus
    * legislació

ORDRE d'1 de juny de 2007, del conseller d'Economia, Hisenda i Ocupació, per la qual es regulen els preus públics per la venda de determinades publicacions de l'Institut Valencià d'Estadística. [2007/7490]  
El Decret 73/1991, de 13 de maig, del Consell de la Generalitat Valenciana, establix el règim general aplicable als preus públics de la Generalitat Valenciana, així com el procediment de fixació i aprovació de les seues quanties.  
D'altra banda, els Decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, establixen la relació de béns, servicis i activitats susceptibles de ser retribuïts mitjançant preus públics, entre els quals es troba la venda de publicacions de cada conselleria.  
Per això, d'acord amb el que disposa l'article 35 e) de la Llei 5/1983, de 30 de desembre, de Govern Valencià, i l'article 3.2 del Decret 73/1991, del Consell de la Generalitat Valenciana, prèvia elaboració de la memòria economicofinancera de la qual es desprén que els preus proposats cobrixen el cost del lliurament de béns que amb ells es remunera, i a la vista de l'informe favorable de la Direcció General de Tributs de la conselleria d'Economia, Hisenda i Ocupació,   
ORDENE  
Article 1. Objecte  
La present ordre té per objecte la regulació del règim jurídic aplicable als preus públics que ha de percebre l'Institut Valencià d'Estadística per la venda de les publicacions a què fa referència l'article 4 d'esta ordre.  
Article 2. Pressupost de pagament  
Constituïx el pressupost de pagament dels preus públics objecte de la present ordre l'adquisició mitjançant preu de les publicacions a què al·ludix l'article anterior.  
Article 3. Obligats al pagament  
Són subjectes obligats al pagament dels preus públics regulats en la present ordre els adquirents de les publicacions detallades en l'article següent.  
Article 4. Quanties  
1. Els preus públics objecte de la present ordre s'exigiran conforme al que disposa el quadre de tarifes següent:  
Publicació Preu   
 unitari  
Anuari Estadístic de la Comunitat Valenciana 2006   
(publicació impresa)................................................... 14,00 €  
Anuari Estadístic de la Comunitat Valenciana 2006   
(CD ROM).................................................................. 7,00 €  
Anuari Estadístic Municipal i Comarcal.   
Comunitat Valenciana 2006 (CD ROM).................... 7,00 €  
2. Als preus públics a què fa referència l'apartat anterior s'aplicarà el tipus de l'Impost sobre el Valor Afegit vigent en el moment d'efectuar-se la venda de les publicacions.  
Article 5. Exigibilitat i pagament  
L'obligació de pagament dels preus regulats en esta ordre naixerà quan s'adquirisquen les publicacions a què al·ludix l'article anterior.  
No obstant això, en el supòsit de comandes per correu, telèfon o per qualsevol altres mitjans de comunicació, el preu s'exigirà per anticipat, quan es formule la corresponent sol·licitud, per a això es requerirà acreditar el pagament anticipat prèviament al lliurament de les publicacions.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 1 de juny de 2007  
El conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI